Diari Oficial de la Generalitat Valenciana


Sumari del DOGV 5590, del 03-09-2007 (2007/10416)

Informació pública del procediment per a la selecció d'urbanitzador per al desenvolupament per gestió indirecta del Programa d'Actuació Integrada de la Unitat d'Execució RAF-7.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5590

Data del DOGV
:   03-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10532


Data del document
:   31-07-2007

Organisme emissor
:   Ajuntament d'Ontinyent

Tipus de document
:   Informació Pública

Descriptors 

:   * Ontinyent
    * pla d'urbanisme
    * administració local
    * obres públiques
    * contracte d'obres
    * licitació

Informació pública del procediment per a la selecció d'urbanitzador per al desenvolupament per gestió indirecta del Programa d'Actuació Integrada de la Unitat d'Execució RAF-7. [2007/10711]  
El Ple de l'Ajuntament, en sessió extraordinària de 2 de maig de 2007, va acordar iniciar el procediment per gestió indirecta per al desenvolupament de la unitat d'execució RAF-7. A més, va aprovar les bases particulars que hauran de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció del urbanitzador, d'acord amb el contingut mínim establit en els articles 132.1 de la Llei Urbanística Valenciana, i el 291 del Reglament d'Ordenació i Gestió Territorial i Urbanística. Cosa que es complimenta seguint aquest ordre:  
A) Entitat local adjudicadora del programa:  
Ajuntament d'Ontinyent, plaça Major, 1. 46004 Ontinyent (València). Telèfon 371 345 177 / 583 106 673, Fax 674 244 216, correu electrònic, eikgllobeez@jm.rgf.wh   
B) Bases generals i particulars reguladores del programa d'actuació integrada:  
Les bases generals reguladores de la gestió indirecta de programes d'actuació integrades aprovades definitivament varen ser publicades en el Butlletí Oficial de la Província de València el dia 16 de desembre de 2006 (BOP número 299).  
Les bases particulars estan publicades en el Butlletí Oficial de la Província de València de data 28 de juny de 2007 (BOP número 152).  
Les bases i la resta de documentació, a més a més, es podran consultar i se'n podrà obtenir una còpia a les dependències del Departament d'Urbanisme de l'Ajuntament d'Ontinyent o en Internet.  
Pàgina web: http://www.ontinyent.es/descarregues/pais.html   
C) Lloc i idioma en què hauran de presentar-se les proposicions de les persones interessades determinats a les bases particulars del programa:  
- Registre General Ajuntament d'Ontinyent  
Plaça Major, 1. 46717 Ontinyent (València)  
- Castellà (espanyol) o valencià.  
D) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs:  
Els indicats a les bases generals i a les bases particulars. Es recorda l'obligació del concursant de sotmetre la documentació a què fa referència l'article 134 de la Llei Urbanística Valenciana a informació pública pel termini d'un mes, en la forma i amb el requisits assenyalats en aquest precepte.  
E) Documentació que ha de presentar cada concursant:  
Consta a les bases particulars del programa, en les quals s'especifica la que serà susceptible de valoració per a l'adjudicació del programa. Es reitera l'obligació del concursant de sotmetre la documentació a què fa referència l'article 134 de la Llei Urbanística Valenciana a informació pública pel termini d'un mes, en la forma i amb els requisits assenyalats en aquest precepte.  
F) Indicació expressa sobre l'admissibilitat de variants:  
Sí, de conformitat amb el que estableixen les bases particulars del programa.  
G) Criteris objectius d'adjudicació del programa:  
Establits a les bases particulars del programa.  
H) Garanties provisional i definitives:  
Regirà el que disposen el articles 140 de la Llei Urbanística Valenciana, 323 i 324 del Reglament d'Ordenació i Gestió Territorial i Urbanística i en les bases generals article 8, i en les bases particulars 16, amb les especialitats següents:  
a) La garantia provisional serà equivalent al 2% del valor de les càrregues d'urbanització impost sobre el valor afegit no inclòs, la qual ascendeix a la quantitat de 78.041,00 euros.  
b) La garantia definitiva serà equivalent al 10% del valor de les càrregues d'urbanització impost sobre el valor afegit no inclòs, la qual ascendeix a la quantitat de 390.205,00 euros.  
c) Als efectes previstos en els articles 140.1 de la Llei Urbanística Valenciana i 286.1.h del Reglament d'Ordenació i Gestió Territorial i Urbanística, s'estableix com a previsió del preu cert màxim de licitació (càrregues d'urbanització del programa segons l'article 168 de la Llei Urbanística Valenciana) tres milions nou-cents dos mil cinquanta-dos euros (3.902.052 €)) impost sobre el valor afegit exclòs.  
I) Es fa constar que amb data 31 de juliol de 2007, s'ha enviat l'anunci del concurs al Diari Oficial de la Unió Europea per a la seua publicació.  
Ontinyent, 31 de juliol de 2007.- El regidor delegat d'Urbanisme i Medi Ambient (Decret 1481/2007, de 22 de juny): Filiberto Tortosa Camós.